b'\n_START_ARTICLE_\nM\xc3\xa1lia\n_START_SECTION_\nN\xc3\xa4ht\xc3\xa4vyydet ja turismi\n_START_PARAGRAPH_\nRannikolla noin kolme kilometri\xc3\xa4 M\xc3\xa1lian keskustasta kohti it\xc3\xa4\xc3\xa4 sijaitsevat minolaisaikaisen M\xc3\xa1lian palatsin ja kaupungin rauniot. M\xc3\xa1lian palatsia pidet\xc3\xa4\xc3\xa4n yhten\xc3\xa4 Kreetan t\xc3\xa4rkeimmist\xc3\xa4, vaikkakaan se ei milloinkaan ollut Knossoksen ja Faistoksen veroinen. Palatsi rakennettiin vuoden 2000 eaa. j\xc3\xa4lkeen, ja se tuhoutui noin vuonna 1700 eaa. Uusi palatsi valmistui sittemmin keskuspihan ymp\xc3\xa4rist\xc3\xb6\xc3\xb6n._NEWLINE_M\xc3\xa1lian kaupungin seutu on varsinkin nuorison suosiossa oleva lomakohde, jonka hiekkarannalle on my\xc3\xb6nnetty \xe2\x80\x9dEuropean Blue Flag\xe2\x80\x9d tunnustuksena puhtaudesta. Rannalla on runsaasti mahdollisuuksia harrastaa vesiurheilulajeja. M\xc3\xa1lian vanha osa sijaitsee Iraklionista tulevan tien etel\xc3\xa4puolella. Pohjoispuolella, rannan l\xc3\xa4heisyydess\xc3\xa4 sijaitsee lukuisia hotelleja ja baareja.\n_START_SECTION_\nLiikenne\n_START_PARAGRAPH_\nLinja-autolla p\xc3\xa4\xc3\xa4kaupunkiin Iraklioniin on M\xc3\xa1liasta tunnin matka ja Chers\xc3\xb3nisokseen 15 minuutin matka. M\xc3\xa1liasta kulkee linja-autoja lis\xc3\xa4ksi Ier\xc3\xa1petraan, \xc3\x81gios Nik\xc3\xb3laokseen ja Site\xc3\xadaan._NEWLINE_Iraklionista kulkee muutama linja-auto p\xc3\xa4ivitt\xc3\xa4in Chers\xc3\xb3nisoksen kautta suoraan M\xc3\xa1lian minolaiskaupungin raunioille.'